Melania Trump mbron bashkëshortin, Donald Trump
Në një intervistë për kanalin CNN të hënën ajo tha se kandidati republikan Donald Trump respekton gratë
Bashkshortja e kandidatit republikan për president, Donald Trump i ka dalë në mbrojtje bashkëshortit të saj përballë kritikave për komentet që ai i ka bërë në adresë të grave gjatë bisedës me një drejtues të një programi televiziv të kanalit NBC. Në videon e publikuar kohët e fundit, të regjistruar pa dieninë e zotit Trump, Donald Trumpi flet mbi mënyrën se si ai i bënë për vete gratë, pa pëlqimin e tyre. Në një intervistë të transmetuar të hënën në kanalin televizv CNN, Melania Trump tha se burri i saj ishte "provokuar" nga drejtuesi i atëhershëm i programit televiziv, "Access Hollywood", Bill Bush, për të thënë "gjëra të pista dhe të këqija" në kasetën e regjistruar në vitin 2005. Në lidhje me bashkshortin e saj, ajo tha Në kasetë, Donald Trump mburret për sjelljet e tij të shthurura ndaj grave, si prekjen, puthjen e tyre dhe joshjen e grave të martuara. Ai publikisht ka kërkuar falje për komentet, duke iu referuar atyre thjesht si "biseda mes meshkujsh prapa dyerve të mbyllura." Melania Trump i tha kanalit televiziv CNN se bashkëshorti i saj Donald Trump i ka kërkuar asaj falje për komentet e tij në regjistrim dhe se ajo e ka falur. Ajo akuzoi gjithashtu "mediat e krahut të majtë" për trajtimin e regjistrimit në një mënyrë që kishte si synim të dëmtonte reputacionin e bashkshortit të saj. Ajo tha se mbështet pohimet e burrit të saj se zgjedhjet presidenciale të nëntorit janë duke u manipuluar në favor të rivales Hillary Clinton, duke argumentuar se media është e njëanshme dhe e pandershme. Nga ana e tij, Donald Trump të hënën intensifikoi komentet që shprehin shqetësimin e tij se zgjedhjet po manipulohen kundër tij. ka thënë zoti Trump në një sërë komentesh të publikuara në Twitter. Zoti Trump vazhdon të jetë prapa rivales së tij në anketa, tre javë para zgjedhjeve të 8 nëntorit. Ai nuk ka treguar asnjë provë mbi mashtrimin e votuesve ose pretendimeve të tjera që ka bërë deri tani, përfshirë pohimet se Hillary Clinton ishte e droguar gjatë debatit të tyre të fundit presidencial, apo se ajo i kishte marrë pyetjet e debatit para kohe. Megjithatë, një studim i ri nga faqja e internetit “Politico” dhe kompania votimit “Morning Consult” tregon se shumë amerikanë nuk janë krejt të bindur tek integriteti i zgjedhjeve kombëtare; 41% e votuesve besojnë se zgjedhjet mund të "vidhen" nga zoti Trump. Anketa tregoi një ndarje të madhe në vija partiake, ku 73% e të anketuarve republikanë, në krahasim me vetëm 17% e të anketuarve demokratë, pohuan se besojnë që mund të ketë manipulim masiv të votave. Zoti Trump të hënën tha se emailet e shefit të fushatës së zonjës Clinton, John Podesta, të publikuara nga faqja e internetit “WikiLeaks” se ajo ka në serverin e saj të pasiguruar privat që ajo e ka përdorur kur ishte Sekretare e Shtetit nga viti 2009 deri në vitin 2013. tha zoti Trump. Hetuesit amerikanë kanë arritur në përfundimin se trajtimi i materialeve të sigurisë kombëtare nga zonja Klinton ishte "jashtëzakonisht i pakujdesshëm", por nuk ishte shkelje që kërkonte ngritjen e akuzave penale. Anketat e fundit kombëtare të publikuara të hënën tregojnë se zonja Clinton ka rritur epërsinë ndaj zotit Trump. Disa anketa tregojnë se zonja Clinton kryeson me një diferencë nga 2 deri në 12% ndaj zotit Trump.